ശഖീരി ഫ്രാന്സിലേക്ക് ലിവര്പൂള് താരം ശഖീരി ക്ലബ് വിടുന്നു. ഫ്രഞ്ച് ക്ലബായ ലിയോണുമായി ശഖീരി കരാര് ധാരണയില് എത്തിയതായി ഫബ്രിസിയോ റൊമാനോ റിപ്പോര്ട്ട് ചെയ്യുന്നു. ലിയോണ് 2024വരെയുള്ള കരാര് ശഖീരിക്ക് വാഗ്ദാനം ചെയ്തിട്ടുണ്ട്. ഇനി ലിവര്പൂളും ലിയോണും തമ്മില് ധാരണയില് എത്തിയാല് ട്രാന്സ്ഫര് നടക്കും. ലിയോണ് ഇപ്പോള് 6 മില്യണ് യൂറോ ആണ് താരത്തിനായി വാഗ്ദാനം ചെയ്യുന്നത്. എന്നാല് ലിവര്പൂള് കൂടുതല് തുക ആവശ്യപ്പെടുന്നുണ്ട്. ഇറ്റാലിയ ക്ലബായ ലാസിയോ അടക്കം ശഖീരിക്ക് വേണ്ടി രംഗത്ത് ഉണ്ടായിരുന്നു എങ്കിലും താരം അവസാനം ഫ്രാന്സ് തിരഞ്ഞെടുക്കുക ആയിരുന്നു. ക്ലബ് വിടാന് അനുവദിക്കണം എന്ന് ലിവര്പൂളിനോട് ശഖീരി ആവശ്യപ്പെട്ടിട്ടുണ്ട്. 29കാരന് അവസാന മൂന്ന് വര്ഷമായി ലിവര്പൂളിനൊപ്പം ഉള്ള താരമാണ്. കഴിഞ്ഞ മൂന്ന് സീസണുകളില് സ്ഥിരമായി കളിക്കാന് ആയിട്ടില്ല എന്നതാണ് താരം ക്ലബ് വിടാന് ശ്രമിക്കാനുള്ള കാരണം.